Logo-HMR

**INFORMASJON OM BLODPRØVETAKING AV ANSATT SOM ER UTSATT FOR SMITTEUHELL.**

**Til den ansatte:**

I henhold til [Dokument «Blodsmitte/stikkskade. Strakstiltak, profylakse og oppfølging», ID 64 - EQS](https://eqshmr.helse-midt.no/cgi-bin/document.pl?pid=hmr&DocumentID=64&UnitID=1054) er det anbefalt å ta såkalla «null-prøve» etter smitteuhell.

Dette skal gjøres snarest mulig, men det er tilstrekkelig å få dette gjort første virkedag.

Det er to alternativ for å få tatt prøven:

1. Kontakt et av **sykehusets laboratorier** (medisinsk biokjemi) for å få tatt prøven. Hvis det er utenom laboratoriets åpningstid, kan man be om at vakthavende bioingeniør blir tilkalt for prøvetaking. Husk å ta med blodprøverekvisisjonen.
2. Ta kontakt med din **fastlege** eller et nærliggende fastlegekontor. Det kan være aktuelt dersom du befinner deg langt frå sjukehus (for eksempel en ambulansestasjon). Ta med dette skrivet og blodprøverekvisisjonen. Husk kvittering på betalt egenandel. Denne kan du få refundert av arbeidsgiver.

**Til den som skal ta blodprøve:**

1. **Til bioingeniør**: Vær vennlig å ta prøver av arbeidstakeren i henhold til vedlagte rekvisisjon.
2. **Til fastlegekontor**: Denne personen har vært eksponert for smitteuhell og skal snarest mulig ta blodprøver. Vedlagt følger ferdig utfylt rekvisisjon. Være vennlig å ta prøven og sende til laboratoriet. Det er ikkje nødvendig med ytterligere undersøkelse. Arbeidstakeren skal betale vanlig egenandel.

(Relatert dokument til [Dokument «Blodsmitte/stikkskade. Strakstiltak, profylakse og oppfølging», ID 64 - EQS](https://eqshmr.helse-midt.no/cgi-bin/document.pl?pid=hmr&DocumentID=64&UnitID=1054) utarbeidet mars 2025).